**6. RAZRED MATEMATIKA (4. 5. - 5. 5. 2020)**

Nadaljujemo s poglavjem ploščinskih enot in ploščin likov

|  |  |
| --- | --- |
| **Dan/**  **Ura** | **Samostojno delo in učenje** |
| 1. | Računamo s ploščinskimi enotami, hkrati ponovimo pretvorbe.  PIŠI V ZVEZEK: (v zvezek zapiši le tisto, kar je zapisano **s krepko črno pisavo**, modro je zapisana razlaga)  **Izračunaj in rezultat izrazi v kvadratnih dm.**  **0,04 m² + 2 dm² - 150 cm² =** (pretvorimo v enako enoto, ponavadi v najmanjšo)  **= 400 cm² + 200 cm² - 150 cm² =**  **= 450 cm ² =**  **= 4,5 dm²**  **72 dm² + 4 m² : 5 =** (pretvorimo v enako enoto, v dm²)  **= 72 dm² + 400 dm² : 5=** (upoštevamoi vrstni red računanja: deljenje ima prednost pred seštevanjem)  **= 72 dm² + 80 dm² =**  **= 152 dm² =**  **= 1,52 m²**  **Reši v DZ4 str. 40: nalogo 18. in 19.** |
| 2. | PIŠI V ZVEZEK: (v zvezek zapiši le tisto, kar je zapisano s krepko črno pisavo)  naslov: **PLOŠČINA PRAVOKOTNIKA IN KVADRATA**  **Ploščina pravokotnika je enaka zmnožku dolžine in širine pravokotnika.**[**<https://eucbeniki.sio.si/matematika6/1240/pravokotnik.png>**](https://eucbeniki.sio.si/matematika6/1240/pravokotnik.png)  **Zapišemo:**  **p = a⋅b**  **(dogovor je, da ploščino označimo z malo črko p)**  **PRIMER: Nariši pravokotnik dolg 6,2 cm in širok 2,5 cm. Nato izračunaj njegovo ploščino.**  **p = a · b (pomnožiš dolžino in širino)**  **p = 6,2 cm · 2,5 cm (narediš stranski pisni račun za 6,2·2,5)**  **p = 15,50 cm² (Pazi na enote, ker cm·cm = cm²)**  **PRIMER: Kako dolg je pravokotnik s širino 8 cm in ploščino 1 dm².**  **Če je p = a · b , potem je a = p : b (iz ploščine izpeljemo obrazec za dolžino pravokotnika)**  **a = 1 dm² : 8 cm**  **a = 100 cm² : 8 cm (Pazi na enote, da so usklajene)**  **a = 12,5 cm (Pazi na enote, ker cm² : cm = cm)**  **---------------------------------------------------------------------------------------------**  **Ploščina kvadrata** je zmnožek dolžine in širine kvadrata.  Ker je dolžina enaka širini (a = b), je ploščina kvadrata s stranico a enaka a².  Zapišemo: p = a · ahttps://eucbeniki.sio.si/matematika6/1240/kvadrat.png    p = a²  **PRIMER: Nariši kvadrat s stranico dolgo 3,2 cm. Nato izračunaj njegovo ploščino.**  **p = a² (kvadriraš dolžino stranice)**  **p = 3,2 cm · 3,2 cm (narediš stranski pisni račun za 3,2·3,2)**  **p = 10,24 cm² (Pazi na enote, ker cm·cm = cm²)** |
| 3. | Rešuj naloge v **DZ4 str. 43- 45.**  Na strani 46 so kar težje naloge in jih lahko rešiš le, če zmoreš in želiš.  Naloge iz DZ **ne** pošiljaš po e-maliu. Sam si jih pregledaš s pomočjo rešitev na koncu DZ. |
| 4. | **UTRJEVANJE ZNANJA – REŠI IN POŠLJI PO E-MAILU.**   1. **Izračunaj obseg in ploščino likov na slikah:**   7,6 cm  4,7 dm  39 mm  https://eucbeniki.sio.si/matematika6/1240/sestavljeni_lik.jpg  (**Namig 1**: obseg je seštevek vseh dolžin lika  **Namig 2**: da boš dobil ploščino sestavljenega lika, ga najprej razdeli na manjše 3 pravokotnike in izračunaj ploščino le-teh, nato pa te ploščine skupaj seštej)   1. **Koliko metrov je široka 12 m dolga pravokotna pot, ki ima ploščino 67,2 m²?** 2. **Kvadrat s stranico 15 cm ima enak obseg kot pravokotnik, katerega ena stranica meri 20 cm.**   **A)Koliko meri druga stranica tega pravokotnika?**  **B)Koliko meri ploščina tega pravokotnika?** |

Želiva, da ste pri reševanju nalog doma dobre volje ter da se boste tudi kaj naučili!

Bodite dobro,

učiteljici matematike Nataša in Marjeta